CELEX: C2005/182/45
Language: sl
Date: 2005-07-23 00:00:00
Title: Zadeva C-194/05: Tožba Komisije Evropskih skupnosti proti Italijanski republiki, vložena dne 2. maja 2005

23.7.2005   
            
            
               SL
            
            
               Uradni list Evropske unije
            
            
               C 182/24
            
         Tožba Komisije Evropskih skupnosti proti Italijanski republiki, vložena dne 2. maja 2005
   (Zadeva C-194/05)
   (2005/C 182/45)
   Jezik postopka: italijanščina
   Komisija Evropskih skupnosti, ki jo zastopata M. Konstantinidis, član pravne službe Komisije in G. Bambara, odvetnik v Milanu, je dne 2. maja 2005 na Sodišču Evropskih skupnosti vložila tožbo proti Italijanski republiki.
   Tožeča stranka Sodišču predlaga, naj:
   
               1.
            
            
               ugotovi, da Italijanska republika s tem, da je v členu 10 zakona št. 93 iz leta 2001 in členu 1(17) in (19) zakona št. 443 iz leta 2001 določila, da se iz področja uporabe nacionalne ureditve o odpadkih izvzame izkopana zemlja in kamenje, namenjeno dejanski ponovni uporabi z zakopavanjem, dosuvanjem, nasipavanjem in drobljenjem, pri čemer so izvzeti materiali, ki izhajajo iz onesnaženih in izsušenih območij in izkazujejo koncentracijo onesnaženja, ki presega sprejemljivo mejo, določeno v veljavnih predpisih, ni izpolnila obveznosti iz člena 1(a) direktive 75/442/EGS (1) o odpadkih, kot je bila spremenjena z direktivo 91/156/EGS (2).
            
         
               2.
            
            
               Italijanski republiki naloži plačilo stroškov.
            
         Tožbeni razlogi in bistvene trditve
   Evropska Komisija meni, da Italijanska republika ni izpolnila obveznosti iz člena 1(a) direktive 75/442/EGS o odpadkih, kot je bila spremenjena z direktivo 91/156/EGS s tem, da je izkopano zemljo in kamenje, namenjeno dejanski ponovni uporabi z zakopavanjem, dosuvanjem, nasipavanjem in drobljenjem, izvzela iz področja uporabe nacionalne ureditve o odpadkih.
   
      (1)  UL L 194, 25.7.1975, str. 39.
   
      (2)  UL L 78, 26.3.1991, str. 32.